तीन साल में एलपीजी से 5 हादसे मुआवजा किसी को नहीं मिला
जिले में 3 साल में एलपीजी से 5 हादसे हुए। इसमें से किसी को भी मुआवजा या क्लेम नहीं दिया गया।
यह जानकारी खाद्य मंत्री ओमप्रकाश धुर्वे ने बड़नगर विधायक मुकेश पण्ड्या के सवाल क्रमांक 2408 केे जवाब में विधानसभा में लिखित में दी। धुर्वे ने कहा- एलपीजी गैस से होने वाली दुर्घटनाओं के उपभोक्ताओं व प्रभावितों को मुआवजा/क्लेम दिए जाने के प्रावधान है। बीमा पॉलिसी के तहत एलपीजी कनेक्शन धारक की मृत्यु होने पर 6 लाख रुपए प्रति व्यक्ति, चिकित्सा व्यय का कवर 30 लाख रुपए, प्रति घटना जिसमें अधिकतम 2 लाख प्रति व्यक्ति तथा 25 हजार रुपए प्रति व्यक्ति की तुरंत राहत एवं पंजीकृत परिसर में संपत्ति क्षति पर अधिकतम 2 लाख रुपए मुआवजा देने का प्रावधान है। ऐसे ही अन्य विधायकों के सवालों पर भी संबंधित विभाग/मंत्रालय के मंत्री ने लिखित में जवाब दिए हैं।
तीन तहसीलदार तीन वर्ष से अधिक समय से जिले में
उज्जैन में तीन वर्ष से अधिक समय से तीन तहसीलदार डीके वर्मा, विवेक सोनकर और मीना पाल और दो नायब तहसीलदार शेखर चौधरी तथा सुनीता साहनी पदस्थ है। जिले में स्वीकृत 17 में से 13 पद भरे हैं और 04 रिक्त हैं। ऐसे ही नायब तहसीलदार के जिले में स्वीकृत 14 में से 7 पदों पर अफसर हैं 7 रिक्त हैं।
सवाल: सतीश मालवीय, विधायक घटि्या।
जवाब: उमाशंकर गुप्ता, राजस्व मंत्री।
सैल्यूट के समय जय हिंद बोलना अनिवार्य नहीं, परंपरा है
मप्र नगर सेना में जय हिंद बोलने की परंपरा पूर्व से चली आ रही है। इसके पृथक से कोई आदेश/निर्देश उपलब्ध नहीं है। कनिष्ठ द्धारा वरिष्ठ अधिकारियों को अभिवादन करते समय सैल्यूट किया जाता है। सैल्यूट करते समय जय हिंद शब्द का उपयोग करना अनिवार्य नहीं लेकिन अभिवादन के समय जय हिंद, नमस्ते/नमस्कार जैसे शब्दों का उपयोग अनेक सालों से परंपरा में हैं। दीर्घकाल में प्रच्चलित परपंराओं में परिर्वतन की आवश्यकता प्रतीत नहीं होती है।
सवाल: अनिल फिरोजिया, तराना विधायक।
जवाब: भूपेंद्र सिंह, गृह मंत्री।
hin_Deva hin_Deva hin_Deva awa_Deva hin_Deva bho_Deva awa_Deva hin_Deva hin_Deva bho_Deva hin_Deva